เรื่องร้องเรียน (แสงสว่าง,ทางเท้า,คนจรจัด,สะพาน,ความปลอดภัย) วันที่ 2023-08-17 12:16:52 — แขวงจตุจักร เขตจตุจักร กรุงเทพมหานคร
เรื่องเดิมๆ ปัญหาเดิมๆ เคยแจ้งขอไฟทางเท้าให้สว่างแล้วรอบนึง (ทางเท้าตั้งแต่ BTS หมอชิต ถึง BTS สะพานควาย) พวกคุณใช้เวลาดำเนินการนานกว่า 9 เดือนถึงจะเปิดไฟให้ เราก็รอ รอแล้วรออีก รอความสว่างรอความปลอดภัย รอกว่า 9 เดือนถึงจะได้มันมา

แล้วนี่อะไร ไฟติดสว่างได้ไม่ถึง 3 เดือน ณ ปัจจุบันนี้ ทางเท้ากลับมามืดอีกแล้ว ทำไมเหรอ เกิดปัญหาอะไรขึ้น ภาษีเราก็จ่าย ขอไฟทางเท้าแค่นี้จัดการให้ไม่ได้เหรอ ยุ่งยากมากเลยเหรอ ครั้งนี้ต้องรอดำเนินการอีกนานแค่ไหน ทำไมต้องดับไฟทางเท้าด้วย ไม่คิดคำนึงถึงความปลอดภัยของประชาชนบ้างเลยหรือไง ไม่มาตรวจสอบ ไม่มาแก้ไข 
อย่าว่าแต่ทางเท้าเลย สะพานลอยที่อยากจะให้คนใช้ข้ามถนนไฟสว่างส่องทางเดินก็ยังไม่มีให้เขาเลย อยากจะลดอุบัติเหตุจากการที่คนข้ามถนนโดยให้หันมาใช้สะพานลอยข้ามแทน ถามหน่อย พวกคุณเตรียมความสะดวกอะไรให้ประชาชนที่จะใช้บริการบ้าง ไฟมืดขนาดนั้นใครจะกล้าข้าม บางทีมีคนจร มีมิจฉาชีพคอยดักอยู่ จะหาความปลอดภัยได้จากที่ไหนเหรอ

ช่วยกรุณาเข้ามาแก้ไขดำเนินการอย่างเร่งด่วนด้วย